
_START_ARTICLE_
Wärtsilä
_START_PARAGRAPH_
Wärtsilä (NASDAQ OMX: WRT1V) (udtales Værtsilæ) er en finsk virksomhed, der fremstiller og servicerer fremdriftskilder og andet udstyr indenfor markedet for maritim fremdrift og energimarkederne. Wärtsilä's kerneprodukter inkluderer store forbrændingsmotorer til brug på skibe og færger. Koncernens omsætning var i 2014 på 4,77 mia. Euro_NEWLINE_og der var 17.717 ansatte. Der er aktiviteter i 70 lande og hovedkvarter i Helsinki._NEWLINE_Wärtsilä har tre primære forretningsområder; "Energy Solutions" der fokuserer på energimarkedet, "Marine Solutions" fokuserer på det maritime marked og "Services" der fokuserer på begge markeder.
_START_SECTION_
Maritime marked
_START_PARAGRAPH_
Virksomheden servicerer handels-, offshore-, cruise-, færge-, flåde-, og special-fartøjsmarkederne og tilbyder skibsdesign, hovedmotorer og hjælpemotorer, elektriske og automatiseringspakker, fremdriftenheder (såsom hydrojets, thrusters, propeller og strålerør), segl, maskinlejer, gear, ror, skrubbere, kedler, og alle relaterede services såsom reparation, konfiguration, opgradering, uddannelse, vedligehold og miljøservices. Wärtsilä’s største konkurrenter på det maritime marked er MAN Diesel & Turbo, Caterpillar Inc. og Rolls-Royce plc._NEWLINE_Kunderne er både skibsværfter og skibsejere. Wärtsilä Ship Power leverer alt fra et enkelt produkt til samlet livscyklus støtte. Fra indledende bygning til drift af komplekse systemer._NEWLINE_Miljøservices er er fokuseret på reduktion af luftemissioner såsom NOx, SOx, CO, VOC's, samt olie vand separation og andre vandløsninger._NEWLINE_Wärtsilä var en vigtig skibsbygger fra 1935–1989, hvor der blev bygget eksempelvis cruisefærger og en stor andel af verdens isbrydere. Skibsværfterne ejes nu af Meyer Werft.
_START_SECTION_
Energimarked
_START_PARAGRAPH_
Wärtsilä er en udbyder af kraftværker indenfor distribueret elproduktion og fleksibel elproduktion._NEWLINE_Produktportefølgen består af installationer op til 500 MW, som primært drives af fossile brændsler, såsom naturgas, flydende naturgas (LNG), forskellige slags og mængder af bunkerolie, fornybare brændstoffer som biogas og biobrændstof._NEWLINE_Wärtsilä tilbyder også produkter og services til elforsyning management, gasflaring, pumpeudstyr, finansielle services og projektstyrings-services indenfor elproduktion._NEWLINE_Wärtsilä’s største konkurrenter på energimarkedet er primært gasturbineproducenter som General Electric og Siemens AG.
_START_SECTION_
Servicemarked
_START_PARAGRAPH_
Servicenetværket består af over 5.000 fieldservice professionelle i mere end 160 steder i over 70 lande._NEWLINE_Wärtsilä udbyder services, reservedele, vedligeholdelse, opgradering og brændstofkonverteringsløsninger bl.a. til mellemstore lavhastigheds gas og diesel motorer og andre relaterede systemer, maritim fremdrift, automation og kedler.
_START_SECTION_
Motorer
_START_PARAGRAPH_
Wärtsilä producerer en bred række af lav- og mellemhastighedsdieselmotorer, gasmotorer, dual- og multifuelmotorer til maritim fremdrift, elektricitetsfremstilling om bord på skibe og til landbaserede kraftværker.